Kopja Informali ta' Sentenza Seduta tad-19 ta' Dicembru, 2014 Wara s-sentenza numru 432/86JH deċiża fit-3 ta' Marzu 1987 fl-ismijiet: Joseph Clarke u Mary Clarke għal kull interess li jista' jkollha Grace White Grech (786691M) u Josef White Grech (024097M) fil-kwalità tagħhom ta' eredi preżunti ta' Carmel White Grech Qrati tal-Gustizzja Kopja Informali ta' Sentenza Rat ir-Rikors tar-rikorrenti Joseph Clarke u martu Margaret Clarke għal kull interess li jista' jkollha, fejn esponew: Illi b'sentenza tat-3 ta' Marzu 1987 fl-ismijiet premessi, Carmel White Grech, żewġ il-konvenuta Grace White Grech u awtur tal-konvenuti l- oħra kif debitament rappreżentati, ġie kkundannat iħallas is-somma ta' tliet elef, sitt mija ħamsa u erbgħin euro u sebgħa u erbgħin ċenteżmu (€3,645.47) ekwivalenti għal elf ħames mija ħamsa u sittin Lira Maltin (Lm1,565) bl-ispejjeż li jammontaw għas-somma ta' tliet mija erbgħa u sittin euro u sitt ċenteżmi (€364.06) ekwivalenti għal mija sitta u ħamsin Lira Maltin u disgħa u għoxrin ċenteżmu (recte: Lm159.29) u bl-imgħaxijiet legali mid-9 ta' Settembru 1984 sad-data tal-pagament effettiv. Illi minkejja li l-imsemmi Carmel White Grech ġie interpellat diversi drabi, hu baqa' ma ħallas xejn. Illi l-imsemmi Carmel White Grech miet fit-8 ta' Lulju 2003. Illi l-istess Carmel White Grech miet mingħajr testment u għalhekk wirtuh bil-liġi l-konvenuti. Qrati tal-Gustizzja Kopja Informali ta' Sentenza Illi l-esponent għandu interess li jeżegwixxi s-sentenza hawn fuq imsemmija kontra l-werrieta tal-imsemmi Carmel White Grech ai termini tal-Artikolu 259 tal-Kap. 12 tal-Ligijiet ta' Malta. Għaldaqstant, l-esponent jitlob bir-rispett li din il-Qorti jogħġobha tordna l-eżekuzzjoni tas-sentenza fl-ismijiet Joseph Clarke vs Carmel J White Grech (Ċit. Nru 432/86JH) deċiża minn din il-Qorti fit-3 ta' Marzu 1987 ai termini tal-Artikolu 258 et sequitur tal-Kap 12 tal-Liġijiet ta' Malta u għall-finijiet u l-effetti kollha tal-liġi. Rat ir-risposta ta' Grace White Grech u Josef White Grech fil-kwalità tagħhom ta' eredi preżunti ta' Carmel White Grech fejn esponew: Illi mill-atti li ġew notifikati lill-esponenti jirriżulta illi d-dettami ta' l- Artiklu 258 tal-Kap. 12 tal-liġijiet ta' Malta ma ġewx segwiti u dan stante li r-rikors in kwistjoni ma ġiex konfermat bil-ġurament u għalhekk il-proċedura korretta ma ġietx segwita. Illi per konsegwenza r-rikors huwa null u din l-Onorabbli Qorti ma tistax tilqa' t-talba kif kontenuta. Għaldaqstant in vista tas-suespost l-esponenti umilment jitolbu lil din l-Onorabbli Qorti sabiex tiċħad it-talba rikorrenti bl-ispejjeż kontra tagħhom. Qrati tal-Gustizzja Kopja Informali ta' Sentenza Ikkunsidrat: Rat il-verbal tas-seduta tas-16 ta' Diċembru 2014 fejn l-avukat tal- intimati ddikjara li sussegwentement għar-risposta tiegħu, irriżultalu li r-Rikors kien ġie debitament maħluf fir-Reġistru u għalhekk jirrimetti ruħu għal dak li tiddeċiedi l-Qorti. Ċ KONKLUZJONIJIET: Għaldaqstant din il-Qorti qegħda tilqa' t-talba tar-rikorrenti u skont 12 tal-Liġijiet ta' Malta qegħda terġa' tirrendi eżegwibbli għall-finijiet u l-effetti kollha tal-liġi s- sentenza fl-ismijiet Joseph Clarke vs Carmel J White Grech (Ċit. 432/86JH) deċiża minn din il-Qorti kif diversament ippresjeduta, għar-rigward tal-bilanċ li għadu dovut lir-rikorrenti. Spejjeż a karigu tal-intimati. Qrati tal-Gustizzja Kopja Informali ta' Sentenza Imħallef Deputat Reġistratur Qrati tal-Gustizzja